SERTI-PROJEKTIN PALAVERI 3/2003
Aika	21.2.2003, klo 9.00 – 10.00

Paikka	Agora C223.1, Mattilanniemi
Läsnä	Stresstech Oy:n edustajina:

Tapio Hirvelä
Aapo Tamminen

	Yliopistolta ohjaajina : 

Rainer Koreasalo
Jukka-Pekka Santanen

	SerTi-projektiryhmän jäsenet:

Antti Korhonen			Puheenjohtaja
Heikki Mylläri		Sihteeri
Pekka Pakari
Susanna Blomqvist

Huomautus

	Tämä on pöytäkirjan täydennetty versio. Sisältö on sama, mutta rakennetta on selkeytetty.

1§
Valitaan kokouksen puheenjohtaja ja sihteeri

PÄÄTÖS : Valittiin puheenjohtajaksi Antti Korhonen ja sihteeriksi Heikki Mylläri.

2§
Tarkistetaan edellisten kokousten pöytäkirjat

Santasen ehdotuksesta projektiryhmän tehtävät edellisten palaverien ajalta käytiin läpi ja todettiin, ettei niiden suorituksessa ollut huomautettavaa.

PÄÄTÖS: Pöytäkirjat hyväksyttiin.

3§
Tarkistetaan projektiryhmän ajankäyttövihot

Projektiryhmän jäsenten ajankäyttövihot olivat esillä. Santanen huomautti töiden lähteneen tyydyttävästi käyntiin.

PÄÄTÖS: Ajankäyttövihot hyväksyttiin.

4§
Projektisopimuksen tarkastelua

Projektisopimusta tarkasteltiin. Sopimus todettiin olevan yliopiston kannalta sisällöltään kunnossa. Stresstechin osalta asiaan ei otettu kantaa.

PÄÄTÖS: Kirjoitus- ja muotoiluvirheet sopimuksessa korjataan. Sopimuksen täydennetty versio tarjotaan tarkasteltavaksi.

PÄÄTÖS: Lasse Suominen käy sopimuksen läpi, mahdollisiin huomautettaviin asioihin puuttuu Susanna Blomqvist.

PÄÄTÖS: Projektisopimuksen maininnat liitteistä muutetaan viittauksiksi projektidokumentteihin.

5§
Keskustellaan projektisuunnitelmasta ja aikataulusta

Projektisuunnitelman ensimmäinen raakaversio oli ollut nähtävillä projektin sivuilla. Santanen totesi, että raakaversio sisältää yksityiskohtia lukuunottamatta kaiken tarvittavan, eikä siinä ole muuta huomautettavaa.

Alustavassa aikataulussa toteutusvaihetta tarkennettava.

6§
Vaatimusmäärittelyn tarkastelua

Vaatimusmäärittelyä tarkasteltiin. Koreasalo totesi sen ”kaipaavan lihottamista”. Todettiin seuraavaa:

•	StressTechin toimittama materiaali tulisi mainita.
•	Niistä SerialTesterin speksien functional requirements -luvun kohdista, joista edellisessä kokouksessa käytiin laajempaa keskustelua, oltava selvyyden vuoksi tarkempi selostus.
•	Luvun 3 sisältöä lisättävä. Edelleen huomautettiin luvun 3 kuvituksen epäsoveliaisuudesta.

7§
Dokumentoinnin kieli

	Kysymys projektin dokumentoinnissa käytettävästä kielestä oli esillä.

PÄÄTÖS: Yksinomaan projektin läpivientiin liittyvät dokumentit kirjoitetaan suomeksi. Sovellukseen liittyvät dokumentit (sis. vaatimusmäärittelyn, sovellussuunnitelman, ohjeet, koodin kommentteineen) kirjoitetaan englanniksi.

8§
Muut esille tulleet asiat

	Keskusteltiin yleisesti sovelluksen käytettävyyteen liittyvistä yksityiskohdista.

	PÄÄTÖS: Tilaaja haluaa kolmen ensimmäisen järjestelmään kytketyn moottorin liikkeet ohjattaviksi helposti suoraan näppäimistöltä.

	PÄÄTÖS: GUI:n mahduttava 800x600-resoluutioiseen näyttöön.

9§
Sovitaan osallistujien seuraavista tehtävistä

	Serti-ryhmä:
-	Valmistelee projektisopimusta, vaatimusmäärittelyä ja projektisuunnitelmaa edeten alustavan aikataulun mukaan.
-	Toimittaa muokatun projektisopimuksen kommentoitavaksi Santaselle ja Suomiselle.
-	Valmistelee alustavia GUI-suunnitelmia

Lasse Suominen:
-	Käy läpi projektisopimuksen ryhmän toimitettua sen hänen kommentoitavakseen.

10§
Sovitaan seuraavan kokouksen aika ja paikka

PÄÄTÖS: Seuraava kokous sovittiin järjestettäväksi ma 3.3. 15:00 Agoran tilassa AgC223.1. Projektiryhmän tehtäväksi sovittiin tilan varaaminen serti-projektin käyttöön.